CELEX: 62017CN0243
Language: et
Date: 2017-05-10 00:00:00
Title: Kohtuasi C-243/17: Eelotsusetaotlus, mille on esitanud Supremo Tribunal Administrativo (Portugal) 10. mail 2017 – Instituto de Financiamento da Agricultura e Pescas, IP versus António da Silva Rodrigues

7.8.2017   
            
            
               ET
            
            
               Euroopa Liidu Teataja
            
            
               C 256/6
            
         Eelotsusetaotlus, mille on esitanud Supremo Tribunal Administrativo (Portugal) 10. mail 2017 – Instituto de Financiamento da Agricultura e Pescas, IP versus António da Silva Rodrigues
   (Kohtuasi C-243/17)
   (2017/C 256/04)
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo (Portugali kõrgeim halduskohus)
   
      Põhikohtuasja pooled
   
   
      Kassaator: Instituto de Financiamento da Agricultura e Pescas, IP
   
      Vastustaja: António da Silva Rodrigues
   
      Eelotsuse küsimused
   
   
               1.
            
            
               Millisest kuupäevast alates hakkab kulgema [määruse nr 2988/95] (1) artikli 3 lõike 1 esimeses lõigus ette nähtud nelja-aastane aegumistähtaeg ühekordsete (mitte jätkuvate ega korduvate) eeskirjade eiramiste korral?
            
         
               2.
            
            
               Kas eeskirjade eiramise korral, mis ei ole jätkuv ega korduv, on kohaldatav regulatsioon, mille kohaselt „[m]itmeaastaste programmide korral ei aegu asi mingil juhul enne programmi täielikku lõpetamist“?
            
         
               3.
            
            
               Kas samas artiklis 3 ette nähtud reegel, et „[a]si aegub lõplikult päeval, mil kahekordse aegumistähtajaga võrdne ajavahemik saab läbi, ilma et pädev asutus oleks määranud karistust“, on samuti kohaldatav mitmeaastase programmi puhul, see tähendab, kas ka see tähtaeg kestab kuni mitmeaastase programmi lõpetamiseni?
            
         
               4.
            
            
               Kas „mitmeaastaste programmide korral ei aegu asi mingil juhul enne programmi täielikku lõpetamist“ tähendab, et:
               
                           a)
                        
                        
                           aegumistähtaeg ei saa kunagi täis enne mitmeaastase programmi täielikku lõpetamist;
                        
                     
                           b)
                        
                        
                           aegumistähtaeg peatub programmi kestuse ajaks, see tähendab kuni selle täieliku lõpetamiseni, ja hakkab uuesti kulgema alates sellest hetkest;
                        
                     
                           c)
                        
                        
                           aegumistähtaeg kulgeb edasi ja seega, isegi mitmeaastase programmi puhul, võib asi aeguda enne programmi täielikku lõpetamist, kui vastav tähtaeg on vahepeal täis saanud?
                        
                     
         
      (1)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT 1995, L 312, lk 1; ELT eriväljaanne 01/01, lk 340).